Laugardaginn 10. mars nk. standa málefnanefndir flokksins fyrir svokölluðum málefnadegi í Valhöll , Háaleitisbraut 1 . Þar gefst flokksmönnum tækifæri til að taka þátt í umræðum um fyrirliggjandi drög að ályktunum . Málefnadagurinn er liður í undirbúningi landsfundarins og er honum m.a. ætlað að tryggja aðkomu flokksmanna að stefnumótun í einstaka málaflokkum og fumlausa framkvæmd málefnastarfs á landsfundinum sjálfum . Dagskrá málefnadagsins Efnahags - og viðskiptanefnd Fjárlaganefnd Stjórnskipunar - og eftirlitsnefnd Allsherjar og menntamálanefnd Umhverfis og samgöngunefnd Utanríkismálanefnd Velferðarnefnd Eru flokksmenn eindregið hvattir til að mæta og taka þátt í málefnastarfi flokksins og jafnframt bent á að hyggist menn gera tillögur um breytingar á fyrirliggjandi drögum þarf að senda formönnum málefnanefnda flokksins þær skriflega eða bera þær upp á landsfundinum sjálfum í samræmi við fundarsköp landsfundarins . Tillögur á breytingum verða ekki afgreiddar á málefnadeginum .